open-index/open-wikipedia-markdown huggingface dataset:
Numer de suttilièzza

In fluidodinamica, el **numer de suttilièzza** (Ca) a l’è on numer senza unitàa de misura che ‘l rappresenta l’effèt relativ di forze viscos rispètt a la tension superficial in su la superfice de contàtt tra ona fase liquida e ‘na fase gazosa o tra fluid minga mes’ciabil.

## Definizion matematega
A l’è definida come:

: \text{Ca} \ \stackrel{\mathrm{def}}{=}\ \frac{\mu u}{\gamma} 

indoe:

* \mu a l’è la viscosità del liquid;

* u a l’è la velocitàa fluidodinamica;

* \gamma a l’è la tension superficial fra i dò fasi del fluido.

## Interpretazion fisica
Per  numer de suttilièzza piccol (de sòlit men de 10−5), i fluss travèrs mèzz porós hinn dominà di forz de suttilièzza.
Vaporizzazion

La **vaporizzazion** a l’è el passagg de stat de ona sostanza pura dal stat liquido a quèll de gas o vapor.

Se la vaporizzazion l’interessa doma la superfice del liquid (e ‘l po’ succed a tutt i temperadur) a se parla de svaporament. 

Se la vaporizzazion l’interèssa la massa in de l’insèma (e ’l succed pussée a la svèlta a la temperadura de buidura) a se parla de buidura.

## Galleria

File:Watervapor cup.jpg|Svaporament dell'acqua

File:Boiling water.jpg|Buidura dell'acqua


## Bibliografia
* 

## Riferiment
Buidura

La **buidura** a l’è el fenòmen fisegh de vaporizzazion (cioè de la trasformazion de on liquid in gas o vapor) che ‘l riguarda tutta la massa de on liquid per via de la fornidura de calor. Quèsta transizion de fase chì la succed domà in corrispondenza de la temperadura de buidura, che per ona cèrta pression la rèsta l’istèssa in del cors de tutta la buidura.
Sòta la temperadura de buidura, la vaporizzazion la càpita inveci domà in su la superfice, e l’è ciamada svaporament.

## Caratteristich

El vapor che ‘l se forma in del cors de la buidura el se concentra in di ammàss ciamà boll, e dai boll a l’è che ’l  ven foeura el nòmm del fenòmen. I boll de vapor hinn la  *[[fase (chimica)|fase]] dispèrsa*, inveci el liquid che gh’è intorna a l’è ciamà *fase continua*.

La buidura la succed domà in del stat liquid e quand che la tension de vapor del liquid l’è eguàl de la pression atmosferega (o pussé in general quèll dell'ambient che gh’è intorna).

Degià che la tension de vapor l’è mai nagòtt, s'a se sbassa assée la pression, a se pò indù la buidura per di temperadur anca arent a la temperatura che ‘l se forma el giazz. Chesschì l’è el motiv perchè in del spazzi, foeura del pianètta Tèrra, indo 'a gh’è nò la pression atmosferega, i còrp liquid  i esisten minga.

Al contrari, s'a se tira su la pressión a temperadura costanta, la buidura la se ferma.

Come che la temperadura la va su, dato che la tension de vapor la crèss, el succéd che, a pression costanta, s’a se scalda on liquid che l’è nò adrée a buì, chèsschì  el buirà, inscambi s’a se reffrèggia on liquid in buidura, la buidura la se ferma. Tuttamanch, s’a se vàa adrée a scaldà on liquid giamò in buidura cont el mantegnì la pression costanta, la temperadura l’aumentarà minga, de già che tutt el calor fornìi el vengnerà tirà dent in del fenòmen de la buidura (calor sconduu).
 
### Pont de boidura

La temperadura de boidura  a ona  cèrta pression l’è ona caratteristica de ona sostanza pura o ‘na mes'ciada, ciamada "pont de buidura", ch ’a l’è fada di valor de temperadura e pression indoe esisten insèma i fasi liquida e vapor.

### Alzada del pont de buidura

El pont de buidura el varia in presenza de sostanz sciòlt dent in del liquid (o ben di soluu).

La differenza tra el pont de buidura de 'na soluzion che la gh’ha dent on solùu e quèll del compòst solvent in deperlù l’è ciamada alzada del pont de buidura (de sòlit designada con la sigla **BPE**, sigla inglesa de *Boiling Point Elevation*).

L’alzada del pont de buidura a l’è in proporzionalità dirètta con la molalità de la soluzion per mezz de 'na costanta caratteristica de ògni solvent (a l’è ona proprietà colligativa).

## Riferiment


## Bibliografia
* 
* 

## Vos correlaa
* Acqua
* Buidor elèttrich
* Bolla (fisica)
* Ebullioscòpio
* Svaporament
* Pont de fusion
* Pont triplo
* Regola del Trouton
* Transizion de fase
* Vaporizzazion

## Ligamm de foeura
*  Thermopedia, "Boiling"
*
Pont de buidura

El **pont de buidura** l’è on stat termodinamich, definìi de  ‘na cèrta temperadura (ciamada **temperadura de buidura**) e pression (minga per fòrza ugual de la pression atmosferega), in corrispondenza de la qual el succed el procèss de la buidura.

In particolar, la temperadura de buidura a l’è la temperadura a la qual la tension de vapor de on liquid a l’è l’istèssa de la pression de foeura e ‘l liquid el taca a buì: a l’è ‘na proprietà chimico-fisica de ‘na sostanza pura o ‘na mes'ciada e l’è definida dai valor de temperadura e pression indoe i fasi liquida e vapor i esisten insèma.

Quand che la temperadura la riva al pont de buidura, tachen a formàss spontani di boll de vapor dent in de la massa liquida, che vann su a la svèlta su la superficie indoe se liberen in del’ ambient che ‘l stà de sora, e scurlissen el liquid d’ona manera caratteristica: on liquid in buidura a l’è de fàtt sede de mòti convettiv fòrt comè per via de la spinta di boll ch’ hinn ‘drée a’nda su vèrs la superfice.

Quand ch ’el succed el passagg da liquid a vapor, la sostanza o la mes’ciàda la surbìss su ona cèrta  quantità de calor per vinc i forz de attrazion che tegnen insèma i atomi o i molecol, e la temperadura la rèsta costanta fin tant che tutta la massa l’hà nò cambià el sò stat. Quèsta quantità de calor chì la gh’ha on valor caratteristich per ògni sostanza e la rappresenta el calor sconduu de vaporizzazion. E poeu, a seguità a scaldà, la temperadura la se mètt a’ndà su de noeuv.

Come che la temperadura de buidura lè diversa segond a la pression de foeura, a la qual la sostanza a l’è sottopòsta, per esempi l’affermazion che l'acqua la buìss a 100 °C l’è vèra domà in sul livèll del mar (pression pari a circa 1 atmosfera), inveci per esempi in montagna la buidura la succed per ona temperadura pussée bassa (per esempi, a &nbsp;m s.l.m. la buìss  a circa 90 °C).

## Temperadur de buidura notàbil

## Riferiment


## Vos correlaa
* Acqua
* Buidor elettrich
* Bolla (fisica)
* Ebullioscòpio
* Svaporament
* Alzada del pont de buidura
* Pont critich (termodinamica)
* Transizion de fase

## Ligamm de foeura
*  Thermopedia, "Boiling point"
Nomograma de l'Herlofson

El **nomograma del'Herlofson** a l’è vun infra i quatter diagrama tèrmodinamich (insèma al diagrama del Stüve, l'emagrama e al tefigrama) doperàa per analizzàa la struttura tèrmica de l’atmosfera terrèstra e per fa i prevision meteorologich.(i diagrama fàa su a quèl fin chì hinn anca ciamàa diagrama aerològich).

El sò uso a l’è fondamental  in meteorologia perché per mèzz del nomograma del’Herlofson a se pò trà foeura l’umidità specifega effettiva e de saturazion, l’umidità relativa e ‘l livèll de condensa.

A l’è on diagrama che ‘l gh’ha tanti curv: 
*Linej isòbar: la pression atmosferega l’è rappresentada in su l’ass vertical in scala logaritmica, i linej isobar hinn orizzontaj;
*Linej isotermi: la temperadura a l’è rappresentada in su l’ass orizzontal in scala linear; i linej isotérmi hinn inclinàd vèrs dèstra;
*Linej isoigrometrich: i linej isoigrometrich hinn on poo inclinàd vèrs destra;
*Linej adiabategh sècch: i linej  che rappresenten i trasformazion termodinamich adiabategh sècch (o ben senza scambi de calor e senza condensa del vapor de l’acqua)  hinn inclinàa vèrs sinistra;
*Linej adiabategh satur: i linej che rappresenten i trasformazion termodinamich adiabategh satur (o ben senza scambi de calor con l’ambient de foeura, ma con scambi de calor sconduu per via de la condensa ) hinn un poo curv e tenden a sinistra ma men di adiabategh sècch.

In sul diagramma del’Herlofson poden vèss rappresentàa i dati del stat vertical de la troposfera misuràa per mèzz del radio-sondagg, oppur prevìst per via di modèj meteorologich:
* la curva de stat ( che la designa come la temperadura la varia in fuzione de la pression - o ben de la quòta che a lee l’è conligada);
*la temperadura de rosada (variazion de la temperadura de rosada con la quòta);
* la curva che la rappresenta i variazion de temperadura che ona bolla d’aria in salida la gh’avarìa.

## Vos correlaa
* Radio-sondagg
* Diagrama aerològich
* Diagrama del Stüve
* Emagrama
* Tefigrama

## Ligamm de foeura
*
## Riferiment
Strato (nivola)

El **strato** (in latìn *stratus*, abbreviazion *St*) a l’è ona nivula bassa e soeuli, compagna de la scighera ma in quòta, sviluppada in orizzontal de colór gris variàbel. L’è el tipo de nivola pussée bassa, a ona altèzza compresa infra i 0 e i 2 km, la soa base la pò rivà di volt fin anca al soeul e ‘l sò spessór el pò andà da ‘na quaj desèna a ‘na quaj centèna de meter. 
El strato el pò originà di pioeuv o nevicàd mà puttòst débol, a differenza di nembostrati, ma de sòlti di strati ven giò nissuna precipitazion, di vòlt fann diminuì la visibilità quand che hinn tròpp arent al soeul. 

## Formazion
I strati se formen per el raffreddament di strat pussée bass de l’atmosfera (quand ch’i succeden i inversadur tèrmich o quand che la scighera la leva su dòpo el riscaldament del soeul). 
El strat el pò ancasì formàss quand che on strat d’aria calda e ùmeda e el leva su dal soeul, iscì che la sò pression la diminuìss e ‘l ven pussée frècc per raffreddament adiabategh, donca la soa umidità la se condensa. 

### Stati sora i [[cumul]]
La presenza de strati sora i cumul l'è caosada de la presenza d'ona inversadura tèrmica che però se la se romp la pò ingenerà di fòrt temporaj.

## Speci
Gh’è dò speci de strato:
* *[[Stratus fractus]]* (*St fra*);
* *[[Stratus nebulosus]]* (*St neb*).

## Varietaa
Gli strati pòden vèss de trè divèrsi varietaa:
* *Stratus [[opacus]]* (*St op*);
* *Stratus [[translucidus]]* (*St tr*);
* *Stratus [[undulatus]]* (*St un*).

## Galleria d'immagin

 Image:Sun shining through thick Stratus.jpg|Vista de sòta...
 Image:Stratus-Cloud-Uetliberg.jpg|...de denter...
 Image:Nebelmeer-Uetliberg.jpg|...e sora on livèll de strati. 


## Bibliografia
* 
* 
*
## Vos correlaa
* Nivola
* Inversadura tèrmica
## Ligamm de feoura
* 

## Riferiment
Inversadura tèrmica

A se parla de **inversadura termica** quand che la temperadura l’aumenta con la quòta.
Come che ind l’inversadura tèrmica el gradient tèrmich vertical l’è maggior de zero, l’inversadura tèrmica la gh’ha ona elevada stabilità atmosferega. 

## Tipi de inversadur

### Inversadur tèrmich per irradazion
A hinn di inversadur tèrmich con fondament in sul soeul che se ingeneren quand che el ciél l’è serén e la ventilazion débol o assenta. De nòtt el soeul el se refrèggia per irradiazion, de conseguenza el ven frècc anca el strat de aria pussèe visin al soeul che ‘l risulta inscì pussée frècc de l’aria che la stà de sora. 

### Inversadur tèrmich per subsidenza
A hinn di inversadur tèrmich a partì di 800-2000 meter de quòta che s’ingeneren a càosa del riscaldament di mass d’aria in discesa in di àerej de bassa pression. 

### Cintur tèrmich
A hinn di inversadur tèrmich che s’ingeneren in sui disces di montagn, per via di vent che di montagn vegnen de nòtt giò a vall  e se scalden per compression adabatega de già che pussée giò a vall la pression atmosferega a l’è pussée alta. 

### Inversadura tèrmica stratosferica
De là de la tropopausa, in del’ozònosfera, cioè la stratosfera, la temperadura l’aumenta con la quòta, a càosa del’assorbiment de la radazion che ‘l succed in del strat de ozòno 

## Inversadur termich e inquinament atmosferegh

I mòti verticaj poden nò andà oltra l’inversadura tèrmica inscì che i inquinant tenden a stragh de sòta prèss a la base de l’inversadura tèrmica. De sorapù l’inversadura tèrmica con base al soeul a l’è è anca ‘na condizion bona de fa sviluppà i nebbi.

## Vos correlaa
Inibizion convettiva

Scighera

## Riferiment
Soundreef

**Soundreef** a l'è 'n azienda anglo-italiana che la gestiss i dirizz de autor cont on sistema software che 'l permett de tegnì cunt in temp real di esecuzion e donca fà el cunt di ricav de pagà ai autor.

L'è stada fondada in del 2011 de du italiann per gestì i dirizz in di center commerciai e arent e in del 2015 l'è crompada de l'omonema azienda de dirizz italian e del 2016 l'è attiva anca in di concert in Ispagna.

L'è cognossuda anca per avè otegnuu de podè lavorà in Italia cont el sò repetori, inscì de rend la licenza SIAE puu comprensiva de tutta la musega italiana e l'ha otegnuu el consens e l'adesion de Fedez, Kento, Gigi D'Alessio, Mastafive, Nesli e Fabio Rovazzi.

## Ligamm de foeura
* Sitt offizial
Minister president

El **minister president** a l'è 'n titol doperaa in d'ona quaj giurisdizion per indicà el capo de governo. L'è doperaa in squasi tucc i Laender de la Germania, foeura che per i città-Stat, e per i comunità e i regionn del Belgi menter i Pajes che 'l doperen a hinn la Bulgaria, l'Islanda, la Lituania, i Pajes Bass, la Lettonia e l'Ongaria.

## Riferiment
*Minister President

## Vos corelaa
*Primm minister
Crosin

El **Crosin** (prononzia local: [kru'ziŋ]; in italian: *Monte Crocino*) a l'è ona scima de la Val di Scires.
A l'è volt 696 meter sora el nivell del mar, e 'l se troeuva de soravia al paes de Arcisaa.
Ancaben che l'è minga tropp volt, a l'è pien de calcina, che l'ha faa lavorà per tanto temp i fornas del paes.
El ciappa el sò nomm de la cros (prima de castan, e adess de ferr) che gh'è de sora la soa scima.
## Referiment
Minisfregg

El **Minisfregg** (prononzia local: [minis'fretʃ]; in italian: *Monte Minisfreddo*) a l'è ona scima di Prealp Luganes, dent in de la Val di Scires.
A l'è volt 1047 meter sora el nivell del mar, e 'l se troeuva in tra i comun de Arcisaa, Indun e Ganna.

## Referiment
Rò (scima)

El **Rò** (prononzia local: [ro]; in italian: *Monte Rho di Arcisate*) a l'è ona scima di Prealp Luganes, dent in de la Val di Scires.
A l'è volt 938 meter sora el nivell del mar, e 'l se troeuva arent al Crosin, in tra i comun de Arcisaa e de Bisus'c.

## Referiment
Gesa de San Vitor (Arcisaa)

La **Gesa de San Vitor**, ciamada anca domà *San Vitor* (italian: *Chiesa di San Vittore Martire*) a l'è la gesa principal del comun de Arcisaa, in de la Provincia de Vares.
L'è stada el center de la piev de Arcisaa, che l'è citada giamò in del secol XI: a bon cunt, la gesa del dì d'incoeu l'è stada tirada su in del secol XV.

## Referiment
Velmee

**Velmee** (prononzia local: [vɛl'me]; in italian *Velmaio*) a l'è vuna di dò frazzion del comun de Arcisaa, in de la Provincia de Vares.
El paes el se troeuva a sud del center comunal: fina al 1968 a l'era ona frazzion de Cantell.
## Referiment
Laghett de Pont

El **Laghett de Pont**, ciamaa anca domà Laghett (prononzia local: [la'get]; in italian *Laghetto Cicogna*) a l'è on spegg d'aqua che 'l se troeuva in la Val di Scires, ai pee del Crosin e al confin in tra i comun de Arcisaa e de Bisus'c.
## El nomm
In lombard, el nomm l'è ligaa al toponem de Pont, vuna di frazzion de Bisus'c.
In italian, inscambi, el nomm l'è ligaa a la fameja *Cicogna*, che la gh'aveva di camp e de loeugh lì arent.
## Geografia
El laghett el ciappa i aqui del riaa Bienova, e de olter aves de la zona. Inoltra, el fa nass ona rongia (in italian l'è ciamada *Roggia Molinara*) che la ghe va dent al Lagh de Lugan.
## Referiment
Bienova

La **Bienova** o **Bianova** (in italian *Bianuva*) a l'è on riaa che 'l passa dent in del comun de Arcisaa, in de la Provincia de Vares.
Nassuu de on rosc de aves de aqua fresca, el ghe va dent al Laghett de Pont.
## Referiment
Giuseppe Guzzetti

El **Giuseppe Guzzetti** (Turaa, 27 de magg 1934) a l'è 'n banchee e filantrop italian, e l'è staa 'n politegh de la Democrazia Cristiana, terz president de la Lombardia del 1979 al 1987.

## Riferiment
*Senad
Neo Geo

El **Neo Geo** a l'è 'n sistema de videogioeugh venduu del 1990 al 2004 e che l'era doperabel in sul sistema arcade *Multi Video System* e in su la console domestega *Advanced Entertainment System*, desviluppaa de SNK.

El nomm, ch'el voeur dì "mond noeuv", l'è staa scernuu per sottalineà i noeuv del sistema, ciovè quej de podè cuntà in su di cabinaa men costos e, per l'utent comun, de fà andà i gioeugh di sal gioeugh cont fedeltà assoluta, che però el gh'ha avuu minga inscì tant de success per via del sò alt cost.

## Riferiment
*NEO GEO, LA SALA GIOCHI A CASA (SE ERI RICCO) - LE CONSOLE DEGLI ANNI 90, PARTE 1

## Vos corelaa
*Neo Geo CD
*Neo Geo Pocket
*Neo Geo CDZ
*Neo Geo X
Istitut Auxologich Italian

L**'Istitut Auxologich Italian** (*Istituto Auxologico Italiano* in italian) a l'è 'na fondazion no profit recognossuda 'me IRCCS che la gh'ha 13 center in Lombardia e 2 in Piemont.

## Storia

L'è staa fondaa in del 1958 'me center per el studi del nanismo e di problemategh del desvilupp di fiolitt a Piancavall, in la provincia de Noara. 

In del 1972 'l otegn el recognossiment de IRCCS e in di agn '90 el slarga la soa presenza a Milan con, oltra a l'istorega sed de Via Ariosto, l'è vert l'Ospedaa San Luca e 'n center de ricerca a Cusan, in del 2000 derven di noeuv center de studi in Lombardia e la longhdegenza del San Luca, che l'è renoeuvaa in del 2010, l'è missa in la noeuva sed de Via Mosè Bianchi e 'na sed destaccada de quell a Verbania.

In di agn 2010 la ciappa dent la Clinega San Carlo, incoeu Auxologegh Pier Lombardo, e la Clinega Capitanio..

## Sed
Incoeu gh'è 13 sed de l'Istitut, de che 11 in Lombardia e 2 in Piemont.

### Lombardia
* Ospedaa San Luca (Milan)
* Ospedaa Capitanio (Milan)
* Auxologich Procaccini (Milan)
* Auxologich Ariosto (Milan)
* Auxologich Mosè Bianchi (Milan), cont anca ona Residenza Sanitaria Assistenzial
* Auxologich Pier Lombardo (Milan)
* Auxologich de Meda
* Auxologich de Pioltell
* Center prelev de Bollaa
* Center preliev de Comabbi
* Centee di ricerch biomedegh de Cusan

### Piemont
* Ospedaa de Piancavall (Oggebbi)
* Auxologich Villa Caramora (Verbania)

## Riferiment


## Ligamm de foeura
* Sitt offizial
Indes de minaccia de borineri

L’**indes de minaccia de [[borineri]]** (o indes **SWEAT** - da la lengua inglesa *severe weather threat index*) a l’è on indes per considerà in che manera sia la variazion de la direzion e la velocità del vent sia la variazion de la temperadura con la quòta i contribuissen a la possibilità de fenòmen atmosferich violent o ben de tromb d’aria in del cas che sti chì sìen portàa adrèe di super-cèllul. .Con fenòmen atmosferich violent (Severe Weather iscì me ‘l se dis in di Stat Unii) i american designen quèj con tempèsta pussée gròssa de 13 mm de diametro oppur in del nòst caso de vent pussée svèlt de 93km/h. 

 12 \cdot  T_{d 850hPa} +  20 \cdot (TT-49) + 2 \cdot f_{850hPa} + f_{500hPa}+125 \cdot {(S+0,2)}     

Indoe
T_{d850hPa}  al’è la temperadura de rosada a la quòta che la soa pression a l’è de 850hPa;
f_{850hPa}  a l’è la velocità del vent in noeud a la pression de 850hPa;
f_{500hPa}  a l’è la velocità del vent in noeud a la pression de 500hPa;
S= sen (dir vent_{500hPa}-dir vent_{850hPa}) a l’è el sen de la differenza angolar tra i direzion del vent a 500 hPa e a 850 hPa;
TT  = indes total di totaj = T_{850} + T_{d850hPa} - (2    T_{500hPa})

## Interpretazion

Tuttamanch l’indes l’è fidabil in di Stat Unìi ma men in Italia de già che el servìss de valutà la possibilità de tromb d’aria che comganen i super-cèllul, inveci in Italia la pupart di tromb d’aria compagnen nò i super-cèllul, ma puttòst i temporal a cèllula multipla. 

De sorapù a gh'è anca de regordà che qualsessìa indes deperlù l’è nò assée de prevedè i temporaj, de già che per el svilupp de on temporal la serviss ona spinta iniziàl, o ben l’aria la gh’ha de vèss rusada a levà su per ona quaj reson che la pò vèss:  
*frontal, o ben se ‘l riva on front frècc;
*orografica, o ben se l’aria l’è rusada a’nda su quand che el vent l’incontra ona cadèna motagnosa
*per fòrt riscaldament, o ben se l’aria scaldada la ven pussé calda de quella intorna e la va su.

## Riferiment
Noeud (unitaa de misura)

El **noeud** a l’è on’ unitaa de misura per la velocità istèss del mia nautich per ora (m/h). In loeugh internazional la soa abbreviazion l’è **kn**, tal abbreviazion l’è consiliada del'Offizzi internazional di pes e di misur e de l'Organizzazion idrografica internazional, ma in di paés anglo-sasson a se trouava anca l’abbreviazion **kts** per il plural ind la lengua inglesa *knots*.

Il noud a l’è minga on’unitàa de misura  del Sistèma internazional, ma l’è accettada . In particolar el noeud a l’è doperàa in meteorologia e per la navigazion nàutica ed aérea.

## Traformazion tra unitaa de misura
1 noeud l’è pressapòch l’istèss de::
* 0,514 m/s
* 1,852 km/h (precis)
* 1,15 mph
* 1 NM/h (precis, per decision)

## Error comun
De già che el noeud a l’è on’unitàa de misura de la velocitàa, istèss del mia nautich/ora per decision, a dì ‘’noeud per ora’’ per designà ‘na velocitàa  l’è minga giust. Noeud per ora el sariss donca inveci ona unità de misura de l’accelerazion.

## Sigli
* KTAS (knots true airspeed = velocitàa reale de l'aria in noeud): la misura de la velocità effettiva de ‘n’aereo rispètt a l'aria che gh’è intorna.
* KIAS (knots indicated airspeed = velocitàa indicada dell'aria in noeud): è la velocitàa del areoplàn rispètt a l'aria come l’è rilevada del’istroment de misura
* KCAS (knots calibrated airspeed= velocitàa de l'aria calibrada in noeud): velocità de reoplàn rispètt a l'aria correggiuda di error de errori de posizion de la sonda pitot
* KEAS (knots equivalent airspeed = velocità dell'aria ecuvalent in noeud): a l’è la velocitàa del reoplàn rispètt a l'aria correggiuda di errori di effètt de la possibilità de comprìmmess de l’aria.

## Riferiment


## Ligamm de foeura
*
Gesa de San Bernardin di Monegh

**San Bernardin di Monegh** (italian: *chiesa di San Bernardino alle Monache*) a l'è ona gesa del center de Milan.

## Storia
L'è stada fada su intorna al 1450, ancaben che gh'era lì ona gesa giamò in del 1288. Quand che gh'è mort San Bernardin de Siena, che l'era staa a Milan pussee de 'na volta, s'è deciduu de fà su 'sta gesa noeuva.
Se cred che 'l progett de la gesa noeuva el sia staa faa del Peder Antoni Soree. Lì arent, poeu, gh'hann tiraa su on monestee di monegh, che l'è staa sopress in del 1798 di frances (in del 1913 gh'è staa faa, de sora i sò ruvinn, el licee Manzoni).
Cont i restavor del 1922 e del 1984, la gesa l'è tornada a 'vegh la soa faciada medieval, che l'era stada quattada de intervent in stil barocch in tra el Ses'cent e 'l Settcent. Al dì d'incoeu la gesa l'è vun di center milanes de la Comunità di Sant'Egidio.

## Alter progett
Super NES CD-ROM

El **Super NES CD-ROM** a l'è stada 'na periferica per el SNES mai relassada che l'avaria giontaa el support ai CD per la console.

L'éra stada desviluppada in collaborazion de la Nintendo e de la Sony, che l'avaria avuu on poo de poder in del licenzià i gioeugh e 'l total benefici de la multimedialità del sistema, e l'éra pensada per vèss lanziada sia 'me periferica che 'me console ibrida sotta el nòmm de Nintendo PlayStation.

Quand che la partnership in tra Sony e Nintendo l'è fornida a causa de la strettezza di condizion, la Sony l'ha doperaa 'sti cognossenz per lanzià poeu la soa PlayStation in concorrenza cont el Nintendo 64.

Nintendo l'ha poeu collaboraa con la Philips senza mai rivà a relassà el sistema, Philips però l'ha otegnuu la licenza per di gioeugh Nintendo in su la soa piattaforma CD-i.

## Riferiment
*LA STORIA DEL SUPER NES CD-ROM E DELLA CREAZIONE DELLA PLAYSTATION

## Vos corelaa
*Satellaview
*Sega CD
Indes de sollevament

L’**indes de sollevament**  (**LI** –"Lifted Index" da la lengua inglesa) a l’è on indes termodinamich che ‘l pò servì ind el prevedè la fòrza di temporaj.

A se calcola inscì: 

LI  = T_{500hPa} - T_{p500hPa}

O ben a l’è la differenza tra la temperadura a la quòta che la soa pression atmosferega l’è 500hPa e la temperadura potenzial a la stèssa quòta (cioè la temperadura che l’avariss ona massa d’aria che la leva su del soeul, se la fudèss portada a quèlla pression là senza scambi de calor- o ben per trasformazion adiabatega)

## Interpretazion
Pussè el sò valor l’è bass, pussée la sarà l’instabilità atmosferega con possiblità de fòrt temporaj. 

De soprapù l’è mej se a se consideren insèma i valor del’indes de sollevament (LI) con quèj de l’indes del Showalter (SI). 

Gh’è de tutt i maner de regordà che qualsessìa indes deperlù l’è nò assée de prevedè i temporaj, de già che per el svilupp de on temporal la serviss ona spinta iniziàl, o ben l’aria la gh’ha de vèss rusada a levà su per ona quaj reson che la pò vèss:  
*frontal, o ben se ‘l riva on front frècc;
*orografica, o ben se l’aria l’è rusada a’nda su quand che el vent l’incontra ona cadèna motagnosa
*per fòrt riscaldament, o ben se l’aria scaldada la ven pussé calda de quella intorna e la va su.

## Riferiment
Temporal a cèllula unega

I **temporaj a cèllula ùnega** hinn di temporaj isolàa che gh’hann domà vuna corrent ascendenta principàl. Quèj temporaj chì hinn i tipich temporaj de l’estàa di zòn temperàa. I succeden anca ind l’aria frèccia e instabil dòpo el passàgg de on front frècc che a l’è passàa in sul mar d’ inverna. 

I temporaj a cèllula ùnega hinn fa su domà de vun cumulonemb in deperlùu e duren pòch perché i corrent ascendent e discendent hinn puttòst verticaj e minga piegà e donca se ostacolen vuna l’altra fin a portà a la nivola a mangiàss foeura.

## Condizion atmosferegh per el sò svilupp
I cèllul unègh pòden sviluppàss in condizion de alta pression ma con valor minga tròpp elevàa (1012-1018 hPa) e scars vent (
Intellivision

L**'Intellivision** a l'è stada 'na console de videogioeugh desviluppada de la Mattel e missa in vendita in del 1979. L'è stada la prima cont on processor a 16 bit, anca se 'l set di istruzion a l'era a 10 bit.

Con di periferich compagn de 'n sintetizzator vocal, on rudimental BASIC e 'l System Changer per giugà cont i cartocc de l'Atari 2600, l'ha venduu pussee de 3 milion de unità prima che la division di videogioeugh la fuss venduda.

## Riferiment
*Intellivision - Tutto80 

## Vos corelaa
*Entertainment Computer System
*System Changer
*PlayCable
*Intellivoice
Sega Dreamcast

El **Sega Dreamcast** a l'è stada 'na console di videogioeugh de la SEGA prodotta in tra 'l 1998 e 'l 2001: prima console de la sesta generazion, l'è stada anca la darrera console de la cà giapponesa.

Considerada 'na console bona a nivell tecnegh, l'ha però avuu no tant success e l'ha menaa donca a di perd de danee per l'azienda e donca al retir del mercaa.

La doperava 'me formaa el GD-ROM, ciovè on disch de 1 GB de memoria, e la gh'era anca 'na version de desvilupp de Windows CE per la console.

## Riferiment
*Enciclopedia Britannica

## Alter progett

## Vos corelaa
*Chankast
*Treamcast
*Crazy Taxi
*Shenmue
*Dreamcast Gamepad
*Sega NAOMI
*Visual Memory Unit
Atmosfera

* Atmosfera – la mes'ciada di gas che gh'è intorna a qualsessìa còrp celèst
* Atmosfera terrèstra – la mes'ciada di gas che gh'è intorna a la superfice terrèstra
* Atmosfera – unitàa de misura de la pression
* Atmosfera solar – la mes'ciada di gas che gh'è intorna a la superfice solar
Visual Memory Unit

La **Visual Memory Unit** a l'è 'na periferica per el Dreamcast che la fa de mini schermo per el controller e de memory card per el sistema e l'è anca bona de avègh sora di mini gioeugh de doperà cont i tastitt del sistema. Pòden comunicà in tra de lor cont i infra-ross.

## Riferiment
*VMU

## Vos corelaa
*PocketStation
Attacch informategh a Twitter del 2020

El 15 de luj 2020, intorna ai or 20:00 e 22:00 UTC, el gh'è staa l**'attacch informategh a Twitter del 2020**, indova che 'na motta de cunt verificaa de Twitter de alt nivell a hinn staa violaa per mett on messagg truffaldin che 'l domandava de mandà 'na cifra in bitcoin a 'n adressa in manera de avèj reddobbiaa.

Per reazion, circa 'n ora dopo de l'attacch, el sitt l'ha bloccaa i utent verificaa del postà e l'ha impedii de postà di adress bitcoin. El se cred che 'l sia staa faa 'n attacch de ingegneria social contra di dependent de Twitter per ottegnì l'access al pannell ministrativ.

## Riferiment
*Violati moltissimi account Twitter: exchange di criptovalute, Elon Musk, Bill Gates, Uber, Apple e tantissimi altri
Fulminometro

El **fulminometro** a l’è on sistèma fa su de ona red de stazion de rilevazion e de on sistèma central de raccòlta, calcol e smistament di dati.
I stazion de rilevazion hinn di antèn che releven l’attivitàa elettrica di nivol in del cors di temporaj, sia quèlla denter ind la nivola, che quèlla tra la nivola e el soeul. I segnàl raccòlt di antènn hinn mandà al sistèma central che ‘l calcola i coordinad geografegh di fulmin e starlusc, el moment ch’hinn succedùu e tucc i parametri elèttrich (ampièzza de corrent, polarità, intensità.
De già che i fulmin e i stralusc produsen de ond elettromagnetich ch’hinn oscillazion del camp elettromagnetich, per via de la sfasadura tra i segnaj rilevàadi vari antèn l’è possibil a stabilìi el temp che ‘l gh’è vorùu per raggiòngej, e de la differenza tra i vari temp a l’è possibil a calcolà i coordinad geografigh per mèzz de la triangolazion.
I freguenz rilevàa hinn compres in do bind, vuna tra 110 e 118 MHz e l’altra ind la banda a bassa freguenza tra 300 Hz e 3 MHz per rilevàa i scaregh a tèrra.
I rilevazion hinn despèss miss foeura in su l’Internètt. 

## Riferiment
Tropopausa

La **tropopausa** al’è el strato de atmosfera che ‘l separa la  troposfera, indoe succeden in fenòmen meteorològich, de la stratosfera, che l’è on strat stabil. Se troeuva a ona quòta media de 12 km, ma la soa quòta la  varia da circa 8&nbsp;km ai pòli a circa 17&nbsp;km in sul’equator. El spessor l’è variàbel e condizionàa da la latitudin e di Stagion. La temperadura a l’è pussée alta in sui poli che in sul’equator e, in condizion de atmosfera standard, el sò valor medi a l’è de circa −57 °C; chèla temperadura chì la restarà costanta ind la stratosfera fin a l'altèzza de circa 20&nbsp;km indoe peou  la tachèrà de noeuv a’ndà su. On cicinin sòta la tropopausa el comenza el fenòmen di Corrent a gètt che la soa velocità l’è alta (200-300 km/h).

## Ligamm de foeura

*
SG-1000

El **SG-1000** a l'è staa 'na console di videogioeugh de la SEGA sortida in del 1983, relassaa anca comé home computer cont el nomm de **SG-3000**. I sò alter evoluzion a hinn staa poeu miss in del progett del Sega Master System, che l'è compatibel cont i cartocc del sistema.

## Riferiment
*Sega Retro
Tranvia Milan-Gorgonzoeula-Vaver

La **tranvia Milan-Gorgonzoeula-Vaver** a l'è stada 'na linia de la red extraurbana di tram milanes, la prima con la trazion a vapor, e in pee del 1878 al 1978 e che la conligava Milan a Vaver. Generalment a binari unich, l'era a scartament standard tranviari de 1445 mm.

I sò binari a hinn staa poeu doperaa per i lign celer de l'Adda che hinn staa poeu in part integraa in del 1972 in la linia verda de la metropolitana milanesa. La linia, voramai de Gorgonzoeula a Vaver, l'è restada in pee finna al 1978 quand che l'è stada sostituida de 'n servizzi automobilistegh.

## Derivazion
La gh'eva domà 'na derivazion per Trevij e Carevasg: la tranvia Fornas-Trevij-Carevasg. Anca la tranvia Milan-Vimercaa la condivideva, però, per on poo i sò binari.

## Mezz doperaa

Hinn staa doperaa per la linia in principi i classegh gamba de legn a vapor menter con l'elettrificazion han taccaa a doperà i Tram TIP A.1-A.4. In di agn '50 la ATM l'ha faa fà su dodes unità bitension 501-512. In del period de convivenza cont i lign celer de l'Adda se podeven vedè anca i treni bloccaa de l'ATM compagn del 500 e del 800. Hinn staa doperaa anca i Tram STEL 85-92.

## Bibliografia
*  
* 

## Vos corelaa
*Tranvia Milan-Vimercaa
Atmosfera (unitaa de misura)

L**'atmosfera** (o **atmosfera standard**, simbol **atm**), anca se l’è nò compresa in del Sistéma internazional de unità de misura, a l’è un'unitaa de misura de la pression molto doperada in del passàa ind la tècnica, ancamò al dì d’incoeu in del parlàa corrent. Per decision a l’è la pression de ona colòna de aria alta l’istèss de l’atmosfera terrèstra al livèll del mar, a 0 °C de temperadura e a 45º de latitudin. De tutt i maner in del determinà la  pression atmosferega, minga domà la temperadura, ma anca l’umidità relatva de l’aria medèmma la ciapa part; per quèst in del Sistema internazionale de unità de misura l’atmosfera l’è stada desfesciada e cambiada cont on’altra unità de misura: el pascal (Pa).

## Cenn storich

L’Evangelista Torricelli, dòpo ‘vègh costruìi el so primm barométer, l’ha misuràa la pression atmosferega al livèll del mar per mèzz de ‘n’esperiment conossùu e l’hà scopèrt che 1 atm l’è l’istèss de la pression esercida de ‘na colòna de mercurio alta 760 mm o torr. L’istèssa pression, per vèss esercida d’ona colòna de acqua la gh’ha besògn de ‘n’altèzza de circa 10,34 m, che la se po’ trà foeura del rappòrt 101&nbsp;325 Pa/(9,8 m/s2 • 1000 kg/m3), indoe 1000 kg/m3 l’è la densità de l’acqua.

## El stèss valor cont alter unità de misura

Chichinscìn a gh’è scrivùu i traformazion de l’atmosfera vèrs di alter unitàa de misura de la pression:

:1 atm ≡ 760 torr
:1 atm = 760 mmHg
:1 atm = 29,92126 in<sub>Hg</sub>
:1 atm = 10,332275 m<sub>H<sub>2</sub>O</sub>
:1 atm = 101325 Pa
:1 atm = 101,325 kPa
:1 atm = 1,01325 bar
:1 atm = 1013,25 mbar
:1 atm = 10332,275 kgf/m²
:1 atm = 1,0332275 kgf/cm²
:1 atm= 14,695949 psi
:1 atm= 0,101 325 N/mm²

## Riferiment


## Vos correlaa
* Pascal
* Bar
* Torr
Bar (unitaa de misura)

El **bar** a l’è ona unità de misura de la pression nel sistema CGS. L’è ueguàl de ‘na megabaria, cioè 106 dine/cm². El nòmm el ven foeura  de la paròla grèca βαρύς ("pesant"). La pression de on bar l’è l’istèss pu o manc de la pression atmosferega terrester al livèll del mar. L’è nò on’unitàa de misura del Sistèma internazional de unità de misura, de tutt i maner el sò uso a l’è tolleràa basta che in di document el se rapòrta anca el calor in unitàa de misura del SI . L'unità de misura SI de la pression l’è el pascal, simbolo Pa.

A se dopéra anca el **barg** (de l’inglés *bar gauge*) che’l rappresenta la differenza tra la pression in bar ind on spazzi e la pression atmosferega in bar. Per esempi, se la  pressione atmosferega la fudèss pari a 1 bar, indoe gh’è la pression de 3 barg la pression assoluta la sariss de 4 bar.

## El stèss valor con alter unitàa de misura
:1 bar = 105 Pa = 100 kPa = 0,1 MPa
:1 bar = 10 N/cm2

On sò sòtt-mùltiplo puttòst doperàa sorattùtt in meteorologia a l’è el millibar, simbol mbar:
:1 mbar = 10−3 bar = 0,001 bar = 100 Pa = 1 hPa (èttopascal)
In acustica el ven doperàa el microbar (μbar): 
:1 μbar= 10−6 bar = 10−3 mbar = 0,1 Pa

La pression atmosferega normal l’è pari a:
:1 atm = 1,01325 bar = 1013,25 mbar = 1013,25 hPa = 760 torr = 760 mmHg
donca:
:1 bar = 0,9869 atm

## Riferiment


## Voci correlaa
* Pascal
* Torr
* Atmosfera

## Ligamm de foeura
*
R.O.B.

**R.O.B.** (breviazion de *Robotic Operating Buddy*) a l'è staa 'n accessori per el NES in forma de robot android desviluppaa per volzà la fiducia, compagn de 'n cavall de Troja, per i videogioeugh dopo de la crisi di videogioeugh del 1983 e venduu del 1985 in Giappon e Nord America e in del 1986 in Europa.

El gh'ha avuu minga inscì tant de success e gh'è staa domà du gioeugh che 'l supportaven: Gyromite e Stack-Up. El riceveva i sò comand de la TV cont di schermi coloraa che 'l vedeva e l'era bon de moeuves inscì de schiscià in sul controller per Gyromite e moeuv i blocchett in Stack-Up.

## Riferiment
*SmashWiki

## Alter progett

## Vos corelaa
*HERO (robot)
*Topo (robot)
Sega CD

El **Sega CD** a l'è 'n accessori per el Sega Mega Drive che 'l permett de doperà di gioeugh caregaa in sul CD e de scoltà la musega e guardà di video. L'ha permiss el desvilupp di gioeugh de film interattiv compagn del controvers Night Trap e se pensa che 'l sibia staa faa per fà concorrenza al PC Engine. El gh'ha avuu minga inscì tant de success foeura del Giappon, anca grazia a la confusion cont el Sega Mega Drive 32X, e l'ha sbassaa la fiducia in la SEGA.

## Riferiment
*Sega Retro

## Alter progett

## Vos corelaa
*Atari Jaguar CD
*Nintendo 64DD
*Famicom Disk System
Pascal (unitaa de misura)

El **pascal** (simbol: **Pa**) a l’è on'unitàa de misura derivaDa del sistèma internazional (S.I.), doprada per misuràa el sfòrz e la pression. L’è l’istèss de on newton applicàa in su ‘na superfice de vun meter quadràa.

L'unitàa de misura la ciapa el nòmm del Blaise Pascal, matematich, fisicf e filòsof francés.

: {\rm 1~Pa = 1~\frac{N}{m^2} = 1~\frac{kg}{m \cdot s^2}}

In acustica a se dopéra el Pa oppùr i sò sòtt-multipli, in meteorologia l'ettopascal (hPa) l’è doperàa pussèe in manera spanduda, (insèma al kilopascal kPa). El megapascal (MPa) e ‘l gigapascal (GPa) hinn dopràa el primm per misuràa la resistenza di materiaj e ‘l segond el sò mòdulo de elasticitaa.

: 1 hPa = 1 mbar

: 100 kPa = 1 bar

: 1 MPa = 106 N/m² = 1 N/mm² = 10 bar ≈ 0,1 kgf/mm²

: 1 GPa = 109 N/m² = 10 kbar

## Esempi de quaj [[ordin de grandèzza]]

## Confront con di alter unitàa de pression

## Riferiment


## Vos correlaa

* Bar

* Torr

* Atmosfera

## Ligamm esterni

* 
]
Psi (unitaa de misura)

El **psi** a l’è on’unitaa de misura inglesa de la pression e voeur dì  **lir per pòllez quadràa** (in lengua inglesa **pound per square inch**) o in manera pussée giusta **pound-force per square inch**. El sò simbol l’è **psi**, alter simboj dopràa hinn **lbf/in²** , **lb<sub>f</sub>/in²**, **lbf/sq&nbsp;in** , **lb<sub>f</sub>/sq&nbsp;in**.
Monsceran

El **Monsceran** (prononzia a Ornavass: [munʃa'raŋ]; italian: *Monte Cerano*) a l'è ona scima di Alp Peninn.
A l'è volt 1701 meter sora el nivell del mar e 'l se troeuva strengiuu in tra la Val Corcera (comun de Casal) e la Val Strona (comun de Loreja).

## Referiment
Ciclo rinfrescant

On **ciclo rinfrescant** a l'è on ciclo termodinamich invèrs realizzàa d'ona machina operadora bona de trasferìi el calor de on ambient a bassa temperadura a vun a temperadura superiora.
Pizza margherita

La **pizza Margherita** a l’è la tipica pizza napolitana, condida con tomates, mozzarella (per tradizion  a l’è doperàa el fior de latt, e minga la mozzarèlla de bufala), , basilich frèsch, saa e òli; a l’è, insèma a la pizza marinara, la pizza italiana pussée famosa.

La rappresenta de sigur el simbol per antonomasia (intra i tanti gust) del patrimòni cultural e gastronòmich italian, l’è voramai cognossuda in tutt el mond e in tucc i sò variant grazie a la soa fama.

## Stòria
La legénda la cunta su che in del  giugn del 1889, per onorà la Regina d'Italia, Margherita de Savoia, el coeugh Raffaele Esposito de la Pizzeria Brandi l’ha inventàa ‘na una pitànza e l’ha ciamada pròppi *Pizza* *Margherita* (con riferiment al fatt che la paròlla "*pizza*", che la conosseva nissùn ai quèj temp là, foeura che ind la città de Napoli, la designava aquas semper i tort dolz), indoe i condiment salaa che gh’eren capità tra i man, tomates, mozzarèlla e basilich, rappresentaven addirittura pròppi i color de la bandera italiana.

Second di studi filologich de pòcch temp fa, però, la stòria de la pizza Margherita pareggiada la primma vòlta del “Brandi” la sarìss on “fals stòrich". El filologo Emanuele Rocco, ind del second volumm del liber Usi e costumi di Napoli e contorni descritti e dipinti del Francesco De Bourcard miss foeura in del 1858, l’ha scrivùu de vari combinazion de condiment con diversi ingredient ch’infra de lor gh’hinn basilich, “tomates” e “fètt suttil de mozzarèlla”:
: La mozzarèlla la vegniva tajada a fètt suttil, despòst in su la salsa de tomates pròppi a forma de margherita, e poeu a se giontaven di foeuj de basilich. 

Per de pù, giamò in del 1830, on cèrt "Riccio", in del liber *Napoli, contorni e dintorni*, l’eva descrivùu ‘na pizza fada su cont i tomates, la mozzarèlla e ‘l basilich.

## Note


## Bibliografia
*

## Vos correlaa
* Cusina
* Pizza
Condensator (elettrotecnica)

El **condensator**, in ingles **capacitor**, a l'è on dispositiv elettrich che 'l immagazzina energia in del camp elettrich che 'l se crea in tra ona cobbia de conduttor che hinn carregaa in manèra opposta.

## Riferiment
*Condensatori, cosa sono e come funzionano

## Alter progett
Acqua precipitabil

L’**acqua precipitabil ** a l’è l’altèzza de acqua  ind ona colòna de atmosfera, se tutta l’acqua che gh’è in quèlla colòna lì la borlàss giò ‘me pieouva. A l’è misurada in millimeter o pòllez. L’è despèss scurtada con "TPW" ( da la lengua inglesa **t**otal **p**recipitable **w**ater.)

## Misura
A gh’è divèrsi tipi de tècnich de misura: 
*On primm tipo de misura l’è fondà sui misùr de l’irradiazion del sol de dò longhèzz d’onda, vuna ind la gamma de assorbiment de l’acqua, l’altra minga. La colòna de acqua precipitabil l’è determinada cont el valor de l’irradianza in quèj dò gamm chì e la leg del Beer-Lambert.
*L’acqua precipitabil la pò anca vèss calculada per via de l’integrazion di dati di radio-sondagg (umidità relativa, pression e temperadura su tutta l’atmosfera.
*Pòcch decènni fa, l’è stàa sviluppà el sistema cont el uso  del Sistèma global de rilevament de la posizion (GPS) 
*On quaj laorà l’è stàa svolgiùu per creà di relazion empirich fra l’umidità specifega de la superfice e l’acqua precipitabil (tipicament on svilupp polinomial dal segond al quint oridin).   Tuttmanch quèll metod chì a l’è minga tant doperàa perché l’umidità a l’è misurada in del sit e l’acqua precipitabil l’è ona misura de tutta la colòna de acqua.

## Acqua precipitabil e temporaj
I valor de acqua precipitabil in deperlor hinn nò util in del prevedè i temporaj, ma gh’hànn de vèss vedù insema cont el indes K e l’indes de sollevament. Tuttmanch di valor pussée piccol de 20 mm hinn nò assèe per el svilupp di temporaj.  .

## Ligamm de foeura
*
*Remote Sensing of Water Vapor From GPS Receivers 

## Riferiment
Indes termodinamich (meteorologia)

I **indes tèrmodinamich** in meteorologia hinn di indes  che tegnen cunt del profil vertical de temperadura, umidità, e pression ottegnùu per mèzz di radio-sondagg e hinn de ajut per el meteoròlogh in del valutà la predisposizion de l’atmosfera ai temporaj.

Tuttamanch qualsessìa indes deperlù l’è nò assée de prevedè i temporaj, de già che per el svilupp de on temporal la serviss ona spinta iniziàl, o ben l’aria la gh’ha de vèss rusada a levà su per ona quaj reson che la pò vèss:  
*frontal, o ben se ‘l riva on front frècc;
*orografica, o ben se l’aria l’è rusada a’nda su quand che el vent l’incontra ona cadèna motagnosa
*per fòrt riscaldament, o ben se l’aria scaldada la ven pussé calda de quella intorna e la va su.

A gh’è divèrsi tipi de indes termodinamich:

***[[Indes de sollevament]]** (LI)
***[[Indes del Showalter]]** (SI)
***[[Indes K (meteorologia)|Indes K]]** (K)
***[[Indes total di totaj]] (TT)**
***[[Acqua precipitabil]]**
***[[Indes de minaccia de borineri]]** (SWEAT)
***[[Numer complessiv del Richardson]]** (BRN)
***[[Elicità relativa al temporal]]** (SREH o SRH)
***[[Fòrbes del vent]] intra 0 e 6 km**
***[[Indes de elicità e energia]] (EHI)**

## Riferiment
Indes del Showalter

L’**indes del Showalter**  (**SI** –"Showalter Index" da la lengua inglesa) a l’è on indes termodinamich che ‘l pò servì ind el prevedè la fòrza di temporaj.

A se calcola inscì: 

LI  = T_{500hPa} - T_{p850-->500hPa}

O ben a l’è la differenza tra la temperadura a la quòta che la soa pression atmosferega l’è 500hPa e la temperadura potenzial a la quòta che la soa pression atmosferega l’è 850hPa (cioè la temperadura che l’avariss ona massa d’aria che la leva su dal livèll de 850hPa (con temperadura T_{850hPa}), se la fudèss portada a la pression de 500hPa là senza scambi de calor- o ben per trasformazion adiabatega)

## Interpretazion
Pussè el so valor l’è bass, pussée la sarà l’instabilità atmosferega con possiblità de fòrt temporaj. 

De soprapù l’è mej se a se consideren insèma i valor del’Indes del Showalter (SI) con quèj de l’indes de sollevament (LI). 

Gh’è de tutt i maner de regordà che qualsessìa indes deperlù l’è nò assée de prevedè i temporaj, de già che per el svilupp de on temporal la serviss ona spinta iniziàl, o ben l’aria la gh’ha de vèss rusada a levà su per ona quaj reson che la pò vèss:  
*frontal, o ben se ‘l riva on front frècc;
*orografica, o ben se l’aria l’è rusada a’nda su quand che el vent l’incontra ona cadèna motagnosa
*per fòrt riscaldament, o ben se l’aria scaldada la ven pussé calda de quella intorna e la va su.

## Riferiment
Istitut Clinegh Scientifegh Maugeri

I **Istitut Clinegh Scientifegh Maugeri** a hinn di istitut clinegh che operen in Italia e con sed centrala a Pavia, in pee del 1965.

## Storia
Hinn staa fondaa in del 1965 del Salvatore Maugeri 'me clinega del lavorà e recognossuu 'me IRCCS in del 1969. In del 1972 el derva 'na sed a Vrun e in del 1974 a Monscan e in del 1978 on center de igien de l'ambient a Bari.

In di agn che vegnen la se slarga anca in Veneto, in provincia de Bressa e a Benevento: in del 1982 el derva on center a Milan, in via Clefi, dedicaa a la prevenzion.

In del 1990 l'è attivaa l'IRCCS Castell Goffred e in del 1995 la fondazion la cambia offizialment nomm in memoria del fondator Salvatore Maugeri. In del 2004 el derva 'n unità in l'ospedaa de Sciacca. In del 2009 tutt i sò center a hinn recognossuu 'me IRCCS per la medesinna del lavorà e la riabilitazion e in del 2013 la ciappa dent la Fondazion Europea Reablitazion e Sport.

In del 2012 l'è al center de on scandol e cinch personn a hinn menaa via per avègh robaa 56 milion de Euro e in del 2014 el scomincia on process che 'l gh'ha anca in tra i imputaa l'ex president de la Lombardia Roberto Formigoni che 'l saria staa corott cont di vacanz e cont di alter benefici in cambi de dàgh di danee pussee de quej che gh'even el dirizz e a la fin l'è staa condanaa.

In del 2016 i attività sanitari passen de la fondazion a 'n azienda in forma de Società Benefit, de che la fondazion la resta azionista.

## Riferiment
* Chi siamo - ICS Maugeri
* Perché Formigoni è stato condannato e cosa è il caso Maugeri 

## Ligamm de foeura
* Sitt offizial

## Vos corelaa
* Fondazion Salvatore Maugeri
Quatter frugaj

I **quatter frugaj** a hinn on grupp informal de Stat de l'Union europea che compartissen 'na vision de conservatorism fiscal per el belanzz de l'Union fàda su de Austria, Danimarca, Pajes Bass e Svezia.

Han avuu assee de resonanza in del cors de la Pandemia de COVID-19 quand che s'hinn oppognuu ai programma de sussidi per i Stat pussee colpii e ai Eurobond, ma el termen el se troeuva giamò in del 2018 per riferìss a 'sti Stat che voreven no volzà i contribuu a l'Union a pussee del 1% del PIL nazional dopo de la Brexit.

Di alter Stat a hinn staa sociaa a 'sto grupp: la Germania, per esempi, l'era retegnuda arenta ai sò posizion finna a che l'ha parpognuu 'n programma de jutt insemma a la Franza per 500 miliard, menter dopo la Finlandia la s'è svesinada ai posizion del grupp.

## Riferiment
*The EU’s new Hanseatic League picks its next Brussels battle
*The ‘frugal four’ advocate a responsible EU budget
*'Frugal four' nations counter Franco-German EU initiative
*Coronavirus: France, Germany propose €500 billion recovery fund

## Vos corelaa
*Noeuva Liga Anseatega
Autostrada A3 (Italia)

L**'Autostrada A3** a l'è 'n autostrada italiana che l'è in Campania e verta del 1974 e gestida de Autostrade Meridionali. Longa 57 km, la conliga Napoli e Salerno.

## Riferiment
*Rete Autostradale Italiana - Stagniweb
Autostrada A5 (Italia)

L**'Autostrada A5 ** a l'è 'n autostrada italiana che l'è in Piemont e Val d'Aosta e verta del 1961 e gestida de ATIVA, Società Autostrade Valdostane e Raccordo Autostradale Valle d'Aosta. Longa 143.4 km, la conliga Turin e tunnel del Mont Bianch.

## Riferiment
*Rete Autostradale Italiana - Stagniweb
Autostrada A4 (Italia)

L**'Autostrada A4 ** a l'è 'n autostrada italiana che l'è in Piemont, Lombardia, Veneto e Friul-Venezia Giulia e verta del 24 settember 1927 e gestida de SATAP, Autostrade per l'Italia, Autostrada Brescia Verona Vicenza Padova, Concessioni Autostradali Venete e Autovie Venete. Longa 517 km, la conliga Turin, Milan e Venèzia.

## Riferiment
*Rete Autostradale Italiana - Stagniweb
Autostrada A6 (Italia)

L**'Autostrada A6 ** a l'è 'n autostrada italiana che l'è in Piemont e Liguria e verta del 1960 e gestida de Autostrada Torino - Savona. Longa 124.3 km, la conliga Turin e Savona.

## Riferiment
*Rete Autostradale Italiana - Stagniweb